## Endring siden forrige versjon

Revidert etter nye nasjonale retningslinjer for Brukermedvirkning på systemnivå i helseforetak.

## Hensikt

Sikre at

* Brukerrepresentanter gis godtgjørelser i overensstemmelse med gjeldende [Brukermedvirkning på systemnivå i helseforetak](https://www.helse-sorost.no/48cc5a/siteassets/documents/brukermedvirkning/godtgjoring/felles-retningslinjer-for-brukermedvirkning-systemniva_2025.pdf)fra Helse Sør-Øst (HSØ).
* Ansatte med ansvar for lovpålagte utvalg ved Sykehuset Østfold (SØ) samt ansatte som benytter brukerrepresentanter i prosjekter, råd og utvalg, kjenner til reglementet for godtgjøring til brukerrepresentanter

## Målgruppe

Ansatte i Sykehuset Østfold og brukerrepresentanter som mottar godgjøring i forbindelse arbeid i SØ.

**Øvrig**

Møtegodtgjøringen endres årlig og Statens personalhåndbok er utgangspunkt for retningslinjen.

Det honoreres for medgåtte timer i møtene og for forberedelser til definerte møter. Honoraret utløser ikke grunnlag for feriepenger og mottaker inngår heller ikke i helseforetaket sin pensjonsordning.

**Møtegodtgjøring**

*Satsene gjelder for 2025:*

* Medlemmer i brukerutvalget får en møtegodtgjørelse pålydende kr 573,- pr. time inntil seks timer pr. møtedag.
	+ Ved flere møter på samme dag, godtgjøres hvert enkelt møte.
	+ Møter som blir lengre enn planlagt, kan honoreres med inntil 6 timer.
* Leder får møtegodtgjørelse på kr 758,- pr. time inntil seks timer pr. møtedag for møter som ledes av vedkommende.
	+ Ved frafall fra leder honoreres annen møteleder etter avtale.
* Møteforberedelser i forkant av ordinære møter i brukerutvalget og styremøte godtgjøres med kr 573,- pr. time inntil to timer.
* Leder kan få godtgjort for inntil fire timer for forberedelser til møter som ledes av vedkommende.
* Møter med fysisk oppmøte, som varer under to timer, godtgjøres med to timer.
* Digitale møter honoreres med faktisk medgått tid.
* Møtehonorering i konferanser og kurs kan gis for deltakelse hvor brukerrepresentanten er en aktiv bidragsyter i programmet. *Avtale skal inngås i forkant av deltakelse.*
* Møtegodtgjøring føres i Personalportalen ved sekretær.

**Reisegodtgjøring**

* Brukerrepresentanter gis reisegodtgjøring etter statens reiseregulativ
* Brukerrepresentanter gis alminnelig samtykke til å bruke egen bil på reiser i forbindelse med vervet etter regulativets satser.
* Der det er mulig benyttes offentlig transportmiddel
* Reisegodtgjøring føres i Personalportalen ved sekretær

**Godtgjøring for tapt arbeidsfortjeneste**

Dersom deltakelsen medfører tapt arbeidsinntekt kan helseforetaket i det enkelte tilfelle samtykke i at det gis erstatning i henhold til statens personalhåndbok. Dette gjelder også for tapt arbeidsfortjeneste i forbindelse med reise til og fra møte.

**Andre legitimerte utgifter**

Legitimerte utgifter til blant annet barnepass, ledsager, synstolk og (språk-)tolk kan kreves dekket når det ikke dekkes av andre jfr. [Brukermedvirkning på systemnivå i helseforetak](https://www.helse-sorost.no/48cc5a/siteassets/documents/brukermedvirkning/godtgjoring/felles-retningslinjer-for-brukermedvirkning-systemniva_2025.pdf)fra Helse Sør-Øst.

Reiseregningen fylles ut i digitalt skjema via Forms: [Skjema for reiseregning Brukermedvirkere](https://forms.office.com/Pages/ResponsePage.aspx?id=8EyOf_txnEijNj-SUqY5CP6JrNqlUl1PgH19MpEVN_dURDVHRzZFWFoyQjJJNU4wUFA5VVU2NFdZMyQlQCN0PWcu)

#### Referanser

|  |  |
| --- | --- |
| [F/1.6.5-02](https://www.helse-sorost.no/48cc5a/siteassets/documents/brukermedvirkning/godtgjoring/felles-retningslinjer-for-brukermedvirkning-systemniva_2025.pdf) | [Brukermedvikning på systemnivå i helseforetak](https://www.helse-sorost.no/48cc5a/siteassets/documents/brukermedvirkning/godtgjoring/felles-retningslinjer-for-brukermedvirkning-systemniva_2025.pdf) |

|  |
| --- |
|   |

#### Vedlegg

|  |  |
| --- | --- |
|   |   |

#### Slutt på Prosedyre